Hans von Aachen

Hans von Aachen, nado en Colonia en 1552 e finado en Praga o 4 de marzo de 1615, foi un pintor alemán.

 Traxectoria 
Fillo dunha familia orixinaria de Aquisgrán, comezou como pupilo do pintor flamengo Jerrigh. No 1574 marchou a Italia para perfeccionar os seus estudos en Florencia, Roma e Venecia, desenvolvendo un estilo manierista. De volta en Alemaña no 1588 realiza retratos para a nobreza. Dende 1592 realizou os retratos oficiais de Rodolfo II en Praga.

Autor de pinturas de temas bíblicos e mitolóxicos, as súas obras están expostas no Ermitage (San Petersburgo), no Museo Pau Getty (Os Ánxeles), na Galería Nacional de Londres, Galería Nacional de Praga e outros museos en Alemaña e os Estados Unidos.

 Galería de imaxes 

Categoría:Pintores de Alemaña
Categoría:Pintores do século XVI
Categoría:Pintores do século XVII
Categoría:Nados en Colonia
Categoría:Nados en 1552
Categoría:Finados en 1615
Categoría:Maneirismo